ಆಗಸ್ಟ್‌ 24, 2007 ರಂದು ಆರ್ಕುಟ್‌ ಒಂದು ಮರುವಿನ್ಯಾಸವನ್ನು ಘೋಷಿಸಿತು. ಹೊಸ UI ಗೋಲಾಕಾರದ ಅಂಚುಗಳನ್ನು ಹೊಂದಿದೆ ಮತ್ತು ಮೃದು ಬಣ್ಣದ ಅಂಶಗಳ ಜೊತೆಗೆ ಮೇಲಿನ ಎಡಭಾಗದ ಮೂಲೆಯಲ್ಲಿ ಸಣ್ಣ ಲೊಗೊವನ್ನು ಹೊಂದಿದೆ. ಮರು‍ವಿನ್ಯಾಸದ ಕುರಿತು ಅಧಿಕೃತವಾಗಿ ಆರ್ಕುಟ್ ಬ್ಲಾಗ್‌ನಲ್ಲಿ ಘೋಷಿಸಲಾಯಿತು. 
ಆಗಸ್ಟ್‌ 30, 2007ರ ಹೊತ್ತಿಗೆ, ಆರ್ಕುಟ್‌ನ ಹೊಸ ಮರುವಿನ್ಯಾಸದ ಕಾರಣ ಬಹಳಷ್ಟು ಬಳಕೆದಾರರು ತಮ್ಮ ವ್ಯಕ್ತಿಚಿತ್ರ ಪುಟಗಳಲ್ಲಿ ಬದಲಾವಣೆ ಕಂಡರು. ಆಗಸ್ಟ್‌ 31, 2007 ರಂದು, ಆರ್ಕುಟ್‌ ನಿಮ್ಮ ಸ್ನೇಹಿತರನ್ನು ನೀವು ನೋಡುವ ವಿಧಾನದಲ್ಲಿನ ಸುಧಾರಣೆಗಳು ಸೇರಿದಂತೆ ಇತರ ಹೊಸ ಲಕ್ಷಣವನ್ನು ಘೋಷಿಸಿತ್ತು, ನಿಮ್ಮ ಮುಖಪುಟ ಮತ್ತು ವ್ಯಕ್ತಿಚಿತ್ರ ಪುಟಗಳಲ್ಲಿ 8 ರಿಂದ 9 ಸ್ನೇಹಿತರು ಕಾಣಿಸುತ್ತಿದ್ದು ಮತ್ತು ನಿಮ್ಮ ವಿವಿಧ ಸ್ನೇಹಿತರ ವ್ಯಕ್ತಿಚಿತ್ರಗಳ ವೀಕ್ಷಣೆ ಮಾಡುತ್ತಿದ್ದಂತೆ ಅವರ ವ್ಯಕ್ತಿಚಿತ್ರಗಳ ಕೇಳಗೆ ಅವರ ವಿವರದ ಕೊಂಡಿಗಳು ಗೋಚರಿಸುತ್ತವೆ.. ಆರಂಭದಲ್ಲಿ ಆರ್ಕುಟ್‌‌ನ್ನು 6 ಹೊಸ ಭಾಷೆಗಳಲ್ಲಿ ಪರಿಚಯಿಸಲಾಗುವುದು ಎಂದು ಘೋಷಿಸಿತ್ತು::ಹಿಂದಿ, ಬೆಂಗಾಳಿ, ಮರಾಠಿ, ತಮಿಳು, ಕನ್ನಡ ಮತ್ತು ತೆಲುಗು. ವ್ಯಕ್ತಿಚಿತ್ರದ ಕೆಳಗಿರುವ ಸೆಟ್ಟಿಂಗ್‌ ಬಟನ್‌ ಕ್ಲಿಕಿಸುವುದರ ಮೂಲಕ ವ್ಯಕ್ತಿ ವಿವರದ ಪರಿಷ್ಕರಣೆ ಮಾಡಬಹುದು (ಅಥವಾ ಪರ್ಯಾಯವಾಗಿ, ಯಾವುದೇ ಪುಟದ ಮೇಲಿರುವ ಬ್ಲ್ಯೂಸೆಟ್ಟಿಂಗ್‌ ಲಿಂಕನ್ನು ಕ್ಲಿಕ್ಕಿಸಿದರಾಯಿತು).
ಸೆಪ್ಟೆಂಬರ್ 4, 2007ರಂದು ಮತ್ತೊಂದು ಹೊಸ ವೈಶಿಷ್ಟ್ಯವನ್ನು ಆರ್ಕುಟ್‌ ಘೋಷಿಸಿತ್ತು. ಬಳಕೆದಾರ ಮುಖಪುಟದ ಮೇಲಿನ ಬಾಕ್ಸ್‌ನಲ್ಲಿ ನಿಮ್ಮ ಸ್ನೇಹಿತರ ಕಾರ್ಯ ಚಟುವಟಿಕೆಗಳನ್ನು ಕಾಣಲು ಸಾಧ್ಯವಿದ್ದು, ಅವರು ತಮ್ಮ ವ್ಯಕ್ತಿಚಿತ್ರದಲ್ಲಿ ಮಾಡುವ ಬದಲಾವಣೆಗಳನ್ನು, ಪೋಟೋಸ್‌ ಮತ್ತು ವಿಡಿಯೋಗಳನ್ನು ನವೀಕರಣ ಮಾಡಿದ ತಕ್ಷಣವೇ ನೋಡಲು ಸಾಧ್ಯವಿದೆ. ಅಷ್ಟೇ ಅಲ್ಲದೇ, ಕೆಲವು ವಿಷಯಗಳನ್ನು ತಮ್ಮ ವ್ಯಕ್ತಿಚಿತ್ರದಲ್ಲಿ ಖಾಸಗಿಯಾಗಿರಲು ಬಯಸುವವರಿಗಾಗಿ, ಆರ್ಕುಟ್‌ ಹೊಸ ಆಯ್ಕೆಯ ಗುಂಡಿಯನ್ನು ಸೆಟ್ಟಿಂಗ್ಸ್‌ ಪುಟದಲ್ಲಿ ಸೇರಿಸಿದೆ. ಸ್ಕ್ರ್ಯಾಪ್ಗಳು HTML ಸೌಲಭ್ಯ ಹೊಂದಿರುವುದರಿಂದ ಬಳಕೆದಾರರು ವಿಡಿಯೋಗಳು ಮತ್ತು ಚಿತ್ರಗಳನ್ನು ತಮ್ಮ ವ್ಯಕ್ತಿಚಿತ್ರದಲ್ಲಿ ಸೇರಿಸಬಹುದಾಗಿದೆ. ನವೆಂಬರ್ 8, 2007ರಲ್ಲಿ ಕೆಂದು ಬಣ್ಣದ ದೀಪಾವಳಿಯ ವಿಶೇಷ ಥೀಮ್‌ನಲ್ಲಿ ತಮ್ಮ ಆರ್ಕುಟ್‌ನ ನೋಟವನ್ನು ಬದಲಾಯಿಸಿಕೊಳ್ಳಲು ಅನುವು ಮಾಡಿಕೊಡುವ ಮೂಲಕ ಆರ್ಕುಟ್ ಭಾರತಿಯ ಬಳಕೆದಾರರಿಗೆ ದೀಪಾವಳಿ ಶುಭಾಶಯವನ್ನು ಕೋರಿತ್ತು. ಏಪ್ರಿಲ್‌ 2008ರ ಮೂರ್ಖರ ದಿನದಂದು, ಆರ್ಕುಟ್‌ ಸಹಜ ಚೇಷ್ಟೆಗಾಗಿ ತಾತ್ಕಾಲಿಕವಾಗಿ ತನ್ನ ಜಾಲತಾಣದ ಹೆಸರನ್ನು ಯೋಗರ್ಟ್‌‍ ಎಂದು ಬದಲಾಯಿಸಿತ್ತು. ಜೂನ್‌‍ 8, 2008ರಂದು ಆರ್ಕುಟ್‌‍ ಪೂರ್ವ ನಿಯೋಜಿತ ಥೀಮ್‌ಗಳ‌ ಸಣ್ಣ ಗುಂಪಿನೊಂದಿಗೆ ತನ್ನ ಥೀಮಿಂಗ್‌ ಇಂಜಿನ್‌ ಆರಂಭಿಸಿತು, ಇದರ ಜೊತೆಗೆ ಪೋಟೋ ಸೇರಿಸುವುದು ಸಹ ಆರ್ಕುಟ್‌‍ನಲ್ಲಿ ಕಂಡುಬಂದಿತ್ತು.
ನಕಲಿ ವ್ಯಕ್ತಿಚಿತ್ರಗಳು
ಆರ್ಕುಟ್‌ನ ಮರು ವಿನ್ಯಾಸ
ವಿರೋಧಿ ಗುಂಪುಗಳು
ಸೌದಿ ಅರೇಬಿಯಾ